एक अगस्त को होगा लॉन्च, एक्सपेक्टेड प्राइस ₹10,999
स्मार्टफोन मेकर कंपनी मोटोरोला 1 अगस्त को भारत में 'मोटो जी-14' लॉन्च करेगी। कंपनी ने दावा किया है कि, स्मार्टफोन 5000 mAh के पावलफुल बैटरी के साथ आएगी जिसके एक बार फुल चार्ज होने पर यूजर 94 घंटे म्यूजिक या 16 घंटे विडियो या 34
मोटोरोला 1 अगस्त को भारत में बजट सेगमेंट में 4G स्मार्टफोन 'मोटो G-14' लॉन्च करने वाली है। स्मार्टफोन 5000mAh की बैटरी और 20W के टर्बो पावर चार्जिंग सपोर्ट के साथ आएगा। कंपनी का दावा है कि स्मार्टफोन को एक बार फुल चार्ज करने पर यूजर को 34 घंटे का टॉक टाइम पावर बैकअप मिलेगा। इसके अलावा 94 घंटे तक म्यूजिक सुन या 16 घंटे विडियो भी देख सकेंगे।
राउंडेड कॉर्नर के साथ फ्लैट फ्रेम डिजाइन में आएगा स्मार्टफोन 
मोटरोला ने सोशल मीडिया पर स्मार्टफोन का टीजर जारी किया है। इसमें स्मार्टफोन के डिजाइन और स्पेसिफिकेशन के बारे में जानकारी दी गई है। कंपनी ने बताया कि स्मार्टफोन को हाई-क्वालिटी मटेरियल पॉलीकार्बोनेट से बनाया गया है। स्मार्टफोन में सुपर प्रीमियम डिजाइन के साथ दो कलर ऑप्शन मिलेंगे।
मोटो G-14 राउंडेड कॉर्नर के साथ फ्लैट फ्रेम डिजाइन में आएगा, जिसके टॉप सेंटर में फ्रंट कैमरे के लिए होल-पंच कटआउट दिया गया है। ई-कॉमर्स वेबसाइट फ्लिपकार्ट पर एक अगस्त को दोपहर 12 बजे से इसकी प्री-बुकिंग शुरू होगी। मीडिया रिपोर्ट्स के मुताबिक स्मार्टफोन 4GB रैम और 128GB इंटरनल स्टोरेज के साथ आएगा। फोन की कीमत ₹10,999 के आसपास हो सकती है।
मोटो G-14 स्मार्टफोन के स्पेसिफिकेशन्स
डिस्प्ले: मोटो G-14 में 6.5 इंच का फुल HD+ इमर्सिव डिस्प्ले दिया गया है जो यूनिसोक T616 सॉक पर रन करता है।
हार्डवेयर और सॉफ्टवेयर : परफॉर्मेंस के लिए फोन में यूनिसोक-T616 ऑक्टाकोर प्रोसेसर दिया जाएगा। इसके साथ फोन में 4GB रैम और 128GB स्टोरेज मिलेगा। मोटोरोला G-14 में एंड्रॉयड 13 ऑपरेटिंग सिस्टम मिलेगा। इसके साथ 3 साल का सिक्योरिटी अपडेट भी मिलेगी। ​​​​​​
कैमरा : फोटोग्राफी के लिए फोन के रियर पैनल पर क्वाड पिक्सल का डुअल कैमरा सेटअप दिया गया है। इसमें 50MP का प्रायमरी कैमरा और 2MP का दिया गया है। वहीं, सेल्फी और वीडियो कॉलिंग के लिए पंच होल डिजाइन के साथ 8MP का कैमरा दिया गया है।
बैटरी और चार्जिंग : पावर बैकअप के लिए इसमें 20W की टर्बो पावर चार्जिंग सपोर्ट के साथ 5000mAh की बैटरी मिलेगी।
कनेक्टिविटी ऑप्शन : कनेक्टिविटी के लिए फोन में 14 5G बैंड, 4G, 3G, वाई-फाई 4, ब्लूटूथ, GPS के साथ चार्जिंग के लिए USB टाइप C मिलेगा।
